Da Nestroy håt des Stückl ois Auftrågoawat gschriebn, um dene zwaa englischn Akrobatn und Viechaimitatoan W.xa0Lawrence und P.xa0Redisha an passendn Rauhman füa eahnare Kunststückln zum gebn. Im easchtn Akt sans ois neuseeländische Wülde vakleidet, im Finale vom zweitn Akt ois de zwaa „Stumman“. De Artistn san 1838 und 1839 aa im Parisa Cirque-Olympe mit an großn Eafoig auftretn. Füan Direkta Carl Carl woans de Hauptattrakteaunan von dene Vuafüahrungan, wia scho de prominente Eawähnung aufn Theatazedl deitli zagt. Da Nestroy håt de Aufgåb kriagt, a passends Drumumadum zum vafåssn, wofüar a etliche von seine früachan Ideen vawendt håt. A Oregenäuhaundschrift is füa des Weak net gfundn wuan, es gibt owa vier fåst identische Theatamanuskriptund a Partetua. 